CELEX: 62009CN0163
Language: et
Date: 2009-05-08 00:00:00
Title: Kohtuasi C-163/09: Eelotsusetaotlus, mille esitas First-tier Tribunal (Tax) (Ühendkuningriik) 8. mail 2009 — Repertoire Culinaire Ltd versus The Commissioners of Her Majesty’s Revenue & Customs

1.8.2009   
            
            
               ET
            
            
               Euroopa Liidu Teataja
            
            
               C 180/27
            
         Eelotsusetaotlus, mille esitas First-tier Tribunal (Tax) (Ühendkuningriik) 8. mail 2009 — Repertoire Culinaire Ltd versus The Commissioners of Her Majesty’s Revenue & Customs
   (Kohtuasi C-163/09)
   2009/C 180/47
   Kohtumenetluse keel: inglise
   
      Eelotsusetaotluse esitanud kohus
   
   First-tier Tribunal (Tax) (Ühendkuningriik)
   
      Põhikohtuasja pooled
   
   
      Kaebuse esitaja: Repertoire Culinaire Ltd
   
      Vastustaja: The Commissioners for Her Majesty’s Revenue & Customs
   
      Eelotsuse küsimused
   
   
               1.
            
            
               Kas köögivein ja köögiportvein kuuluvad direktiivi 92/83/EMÜ (1) kohaselt impordiliikmesriigis aktsiisiga maksustamisele sel alusel, et need on hõlmatud mõiste „etanool” määratlusega direktiivi 92/83 artikli 20 esimeses taandes?
            
         
               2.
            
            
               Kas liikmesriigi kohustusega rakendada erand, mis sisaldub direktiivi 92/83 artikli 27 lõike 1 punktis f koostoimes artikli 27 lõikega 6 ja/või EÜ artikliga 28 ja/või nende kohustuste vahetu mõjuga ja/või võrdse kohtlemise ja proportsionaalsuse põhimõtetega, on kooskõlas see, kui kõnealune erand piiratakse köögiveini, köögiportveini ja köögikonjaki osas juhtudele, mil alkohoolseid jooke on kasutatud koostisosana, ning selle erandi taotlejate ring piiratakse sellistele isikutele, kes on kasutanud kõnealuseid alkohoolseid jooke koostisosana toodetes, ja/või sellistele isikutele, kes tegelevad selliste toodete hulgimüügiga ja/või on tootnud või valmistanud selliseid tooteid nimetatud majandustegevuse tarvis, kusjuures seatakse lisatingimus, mille kohaselt tuleb nõuded esitada üldiselt nelja kuu jooksul alates maksu tasumisest ning tagasimakstav summa ei saa olla väiksem kui 250 Inglise naela?
            
         
               3.
            
            
               Kas köögiveini ja köögiportveini, kui need kuuluvad direktiivi 92/83 artikli 20 esimese taande kohaselt maksustamisele tulumaksuga, ja/või köögikonjakit, mis on käesolevas apellatsioonimenetluses vaidluse all, tuleks käsitleda nii, et need on vabastatud aktsiisist valmistamiskohas vastavalt direktiivi artikli 27 lõike 1 punktile f või alternatiivselt artikli 27 lõike 1 punktile e?
            
         
               4.
            
            
               Milline mõju on või ei ole EÜ artikleid 10 ja 28 arvestades direktiivi 92/83 artiklist 20 ja artikli 27 lõike 1 punktist f — või alternatiivselt artikli 27 lõike 1 punktist e — tulenevatele liikmesriikide kohustustele sellel, et tootjaliikmesriik on lubanud köögiveini, köögiportveini ja köögikonjaki direktiivis 92/12 sätestatud aktsiisikontrollisüsteemist vabasse ringlusse Euroopa Liidus?
            
         
      (1)  Nõukogu 19. oktoobri 1992. aasta direktiiv 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (EÜT L 316, lk 21; ELT eriväljaanne 09/01, lk 206).